ഇരുചക്ര വാഹനത്തില് കുട്ടികള്ക്കും ഇനി ഹെല്മറ്റ് നിര്ബന്ധം ഇരുചക്ര വാഹനങ്ങളില് പരിഷ്കരിച്ച നിയമവുമായി കേന്ദ്രസര്ക്കാര്. ഇനി മുതല് നാലു വയസ്സു വരെയുള്ള കുട്ടികള്ക്ക് ഹെല്മറ്റ് നിര്ബന്ധമാക്കുമെന്ന് കേന്ദ്ര ഗതാഗത മന്ത്രാലയം അറിയിച്ചു. 9 മാസത്തിനും നാലു വയസിനും ഇടയ്ക്കുള്ള കുട്ടികള്ക്കാണ് ഹെല്മെറ്റ് നിര്ബന്ധമാക്കുന്നത്. ഇത് വാഹനം ഓടിക്കുന്നയാള് ഉറപ്പാക്കണമെന്നും കരട് വിജ്ഞാപനത്തില് വ്യക്തമാക്കിയിട്ടുണ്ട്. കുട്ടികളുടെ സുരക്ഷ ഉറപ്പാക്കുന്നതിന്റെ ഭാഗമായാണ് പുതിയ നിര്ദേശങ്ങള്.കുട്ടികളുമായി ഓടിക്കുന്ന വാഹനത്തിന്റെ വേഗത മണിക്കൂറില് 40 കിലോമീറ്ററില് അധികമാകാന് പാടില്ല. ഇരുചക്രവാഹനത്തില് യാത്രചെയ്യുന്ന നാലു വയസില് താഴെയുള്ള കുട്ടികളെ ഡ്രൈവറുമായി സുരക്ഷാ ബെല്റ്റുകൊണ്ട് ബന്ധിപ്പിച്ചിരിക്കണമെന്നും നിര്ദേശിക്കുന്നു. ഒരു കുട്ടി ധരിക്കേണ്ട സുരക്ഷാ വസ്ത്രം ക്രമീകരിക്കാവുന്ന തരത്തിലുള്ളതായിരിക്കണം